Ole Olsen Haavardsrud

Ole Olsen Haavardsrud (født 2. januar 1876 i Flesberg, død 30. april 1970) var en norsk gårdbruker og politiker for Venstre.

Haavardsrud fikk utdanning ved amtsskolen i Uvdal, skogskolen på Kongsberg og Kristiania tekniske elementærskole. I 1904 tok han over drifta av heimgården Håvardsrud, hvor han var tidlig ute med å bygge et privat elektrisitetsverk. I 1926 flytta han til og overtok gården Lampeland i Svene etter svigerforeldrene.

I 1897, bare 21 år gammel, fikk han sitt første offentlige verv – i den kommunale likningskommisjonen. I 1902 blei han valgt inn i Flesberg herredsstyre, og her var han medlem til 1922 og seinere igjen fra 1929 til 1934. Han var varaordfører fra 1905 til 1910 og fra 1932 til 1934 – og ordfører fra 1911 til 1922. Han hadde også verv i fylket, i partiet Venstre og i private virksomheter.

I to valgperioder, 1910–12 og 1913–15, var Haavradsrud vararepresentant til Stortinget fra Numedal krets i Buskerud. Fra 1916 til 1918 var han fast innvalgt fra samme krets. Han var først medlem av jernbanekomiteen, seinere av skog- og vassdragskomiteen.

Haavardsrud omtales  i blant som «Numedalsbanens far» og også «Nore-verkenes far». I 1964 blei han tildelt Norges by- og herredsforbunds utmerkelse, og i 1951 fikk han Borgerdådsmedaljen.

Referanser

Eksterne lenker 
 

Stortingsrepresentanter fra Venstre
Stortingsrepresentanter for Buskerud
Stortingsrepresentanter 1916–1918
Ordførere i Flesberg
Venstre-ordførere i Buskerud
Norske bønder
Medaljen for borgerdåd
Personer fra Flesberg kommune